VLÁDA   SLOVENSKEJ   REPUBLIKY

Návrh

UZNESENIE   VLÁDY   SLOVENSKEJ   REPUBLIKY
č. ............

zo dňa ........ 2004

k návrhu na pristúpenie Slovenskej republiky k Dohovoru o ochrane finančných záujmov Európskych spoločenstiev a k Protokolom k tomuto Dohovoru

Číslo materiálu:

Predkladateľ:	podpredseda vlády a minister spravodlivosti

V l á d a

A. 	súhlasí

A.1. 	s pristúpením k Dohovoru o ochrane finančných záujmov Európskych spoločenstiev (ďalej len „Dohovor“) s uplatnením nasledovného vyhlásenia podľa čl. 7 ods. 2: 
„Slovenská republika vyhlasuje, že nebude viazaná čl. 7 ods. 1 Dohovoru, ak skutky, ktoré boli predmetom rozsudku vydaného v zahraničí, sú trestným činom namiereným proti bezpečnosti alebo iným rovnako zásadným záujmom Slovenskej republiky“

A.2. 	s pristúpením k Protokolu k Dohovoru o ochrane finančných záujmov Európskych spoločenstiev (ďalej len „Prvý protokol k Dohovoru“) s uplatnením nasledovného vyhlásenia podľa čl. 6 ods. 2: 
„Slovenská republika vyhlasuje, že nebude uplatňovať pravidlo podľa čl. 6 ods. 1 písm. c) Prvého protokolu k Dohovoru“

A.3.	s pristúpením k Protokolu o výklade Dohovoru o ochrane finančných záujmov Európskych spoločenstiev Súdnym dvorom Európskych spoločenstiev prostredníctvom predbežných rozhodnutí (ďalej len „Protokol o výklade Dohovoru“) s uplatnením nasledovného vyhlásenia podľa čl. 2 ods. 1: 
„Slovenská republika vyhlasuje, že uznáva právomoc Súdneho dvora Európskych spoločenstiev vynášať predbežné rozhodnutia o výklade Dohovoru a Prvého protokolu k Dohovoru so spresnením podľa podmienok ustanovených v ods. 2 písm. a) Protokolu o výklade Dohovoru.“

A.4.	s pristúpením k Druhému protokolu k Dohovoru o ochrane finančných záujmov Európskych spoločenstiev (ďalej len „Druhý protokol k Dohovoru“)

B.	odporúča
 
	prezidentovi Slovenskej republiky 

B.1. 	vystaviť listinu o pristúpení k Dohovoru a k Protokolom k tomuto Dohovoru po vyslovení súhlasu Národnej rady Slovenskej republiky 

C.	poveruje
	
	predsedu vlády 

C.1. 	predložiť Dohovor a Protokoly k tomuto Dohovoru na vyslovenie súhlasu Národnej rade Slovenskej republiky 

	podpredsedu vlády a ministra spravodlivosti

C.2. 	odôvodniť návrh na vyslovenie súhlasu s  Dohovorom a s Protokolmi k tomuto Dohovoru v Národnej rade Slovenskej republiky

D.	ukladá

podpredsedovi vlády a ministrovi spravodlivosti

D.1.	požiadať ministra zahraničných vecí vykonať príslušné opatrenia spojené s nadobudnutím platnosti Dohovoru a Protokolov k tomuto Dohovoru pre Slovenskú republiku

D.2.	požiadať ministra zahraničných vecí zabezpečiť uverejnenie Dohovoru a Protokolov  k tomuto Dohovoru v Zbierke  zákonov Slovenskej republiky

D.3.	zabezpečiť v spolupráci s ministrom financií vykonávanie Dohovoru a Protokolov k tomuto Dohovoru po nadobudnutí ich platnosti pre Slovenskú republiku

Vykonajú:
	
predseda vlády
podpredseda vlády a minister spravodlivosti
	minister zahraničných vecí 
	minister financií

Na vedomie:
	
	prezident Slovenskej republiky
	predseda Národnej rady Slovenskej republiky